****

**Р е п у б л и к а б ъ л г а р и я**

**ОБЛАСТEН УПРАВИТЕЛ НА ОБЛАСТ ХАСКОВО**

**З А П О В Е Д**

На основание чл. 32, ал. 1 от Закона за администрацията, във връзка със Заповед № РД11-2903/19.11.2024г. на изпълнителния директор на Българска агенция по безопасност на храните, във връзка с констатиран положителен резултат за болестта шарка по дребни преживни животни в животновъден обект с рег. № 6300-0728 в гр. Хасково, община Хасково, област Хасково, съгласно лабораторни резултати от Изпитвателна лаборатория „Екзотични и особено опасни инфекции“, Национална референтна лаборатория „Шап и чума по дребните преживни животни“ към НДНИВМИ, гр. София с протокол на изпитване с изх. № ДДД-02-4891/19.11.2024г. и проведено на 20.11.2024г. заседание на Областна епизоотична комисия

**НАРЕЖДАМ:**

1. Незабавно да се свика заседание на Общинската епизоотична комисия на община Хасково, с която да се запознаят членовете с епизоотичната обстановка и да се набележат конкретни мерки за недопускане на проникване на заболяването на чума по дребните преживни животни на територията на област Хасково.
2. В срок **до 25.11.2024г**. **кметът на община** Хасково да уведомят писмено Областния управител за набелязаните мерки.
3. Забранява се организирането и провеждането на панаири, пазари, изложби или други събирания на ДПЖ до отмяна на настоящата заповед.
4. Придвижването на ДПЖ (овце и кози) на територията на областта за клане, да се осъществява само след извършен клиничен преглед, за който се съставя Контролен лист – образец ЗХОЖ – 168 и копие от същия придружава ВМС.
5. Придвижването на ДПЖ (овце и кози) на територията на областта за доотглеждане, включително и на мъжки разплодни животни използвани за тази кампания, да се осъществява само след извършен клиничен преглед, за който се съставя Контролен лист образец – ЗХОЖ – 168 и извършени лабораторни изследвания за наличието на вируса на чума по дребните преживни животни с отрицателен резултат. Копие от лабораторното изпитание и копие от Контролен лист – образец ЗХОЖ – 168 да придружават ВМС.
6. Пробите по т. 5 се вземат и изпращат за изследване от РВЛ обслужващ животновъдния обект, като броят им се определя съгласно таблица при 95% достоверност и 5% разпространението на заболяването и са за сметка на собствениците на животните.

 Пробите за вирусологично изследване се вземат във вакутейнери за цяла кръв.

1. Да се извърши проверка за нелегална търговия и придвижване на дребни преживни животни на територията на областта. При установяване на нелегална търговия и придвижване не дребни преживни животни на собствениците на животните да бъдат съставени актове за установяване на административно нарушение, животните да бъдат незабавно умъртвени, а труповете унищожени при спазване изискванията на Регламент (ЕО) 1069/2009.
2. Да се проведат информационни кампании на собствениците на домашни овце и кози, ловците, ветеринарномедицинските специалисти за спазване мерките за биосигурност, за незабавно уведомяване на ветеринарен лекар или кмета на съответното населено място при отклонения в здравословното състояние или завишена смъртност на отглежданите дребно преживни животни.
3. Забранявам влизането и излизането на хора, моторни превозни средства, превозни средства, задвижвани чрез животинска тяга или физическа сила в т. ч. и селскостопанска техника, без разрешение на БАБХ в района на м. Каменец, гр. Хасково по време на изпълнение на мерките, разпоредени със настоящата Заповед, с изключение на служители на МВР, медицински лица, в това число спешна медицинска помощ, представители на централната и местната власт, областната администрация и лицата, имащи адресна регистрация в съответното населено място.
4. Забранявам придвижването и транспортирането на възприемчиви животни и продукти от тях в и към населените места: гр. Хасково, с. Стамболийски, с. Клокотница, с. Малево, с. Манастир, с. Войводово, с. Орлово, с. Конуш, с. Текето, с. Тракиец, с. Въгларово, с. Гарваново общ. Хасково, област Хасково. Всички дребни преживни животни, отглеждани в горецитираните населени, места да се отглеждат при оборен режим.
5. Извършване на ежеседмични клинични прегледи на дребни преживни животни, отглеждани в селищата, разположени в зоните по т.10, така че да се гарантира откриване на заболяването шарка по дребните преживни животни при 5% разпространение с 95% достоверност, като резултатите от прегледите се документират.

**Заповедта да се сведе до знанието на** **кметът на община Хасково на територията на област Хасково, директора на Областна дирекция по безопасност на храните – Хасково, като и на всички членове на Областна епизоотична комисия.**

**Контрол по изпълнение на настоящата ще упражнявам лично.**

**МЕХМЕД АТАМАН**

Областен управител на област Хасково

Съгласувал:

Валентина Дамянова

Директор на Дирекция АКРРДС 20.11.2024г.

Изготвил:

Живко Димитров

Мл. експерт в Дирекция АКРРДС 20.11.2024г.

*Марина Ташева*

*директор дирекция АПОФУС …..02.2024 г.*

*Мария Виденова*

*гл. юрисконсулт в дирекция АПОФУС …..02.2024 г.*

*Валентина Дамянова*

*директор дирекция АКРРДС ……02.2024г.*

*Изготвил:*

*Живко Димитров*

*мл. експерт в дирекция АКРРДС …..02.2024 г.*